open-index/open-wikipedia-markdown huggingface dataset:
Malý Smrk

**Malý Smrk** () je vrch v Moravsko-sliezskych Beskydách. Leží na severnej Morave nad obcou Ostravice, približne  juhovýchodne od Frýdlantu nad Ostravicí. Svojou výškou je ôsmym najvyšším vrchom pohoria a leží v CHKO Beskydy.

## Poloha
Nachádza sa v strednej časti pohoria, v geomorfologickom podcelku Radhošťská hornatina a jej časti Radhošťský hřbet. Vrch leží v Moravsko-sliezskom kraji, v okrese Frýdek-Místek a zasahuje na katastrálne územie obcí Ostravice a Staré Hamry. Najbližším sídlom je na severnom úpätí situovaná Ostravice, severozápadne leží Čeladná a juhovýchodne Staré Hamry.  

## Opis
Malý Smrk leží v atraktívnej centrálnej časti pohoria, v rázsoche, vybiehajúcej východným smerom z mohutného Smrku (). Severovýchodné svahy klesajú do údolia riečky Ostravice, oddeľujúcej mohutnú Lysú horu (), najvyšší vrch Beskýd. Severne leží vrch Skalka (), západne vrch Smrček () a plytkým sedlom oddelený Smrk, južným vrch Trojačka () a Klubovec () a východne Baňa () a Čupel (). Celý masív odvodňujú prítoky Ostravice v povodí Odry. Východné a južné svahy patria do rovnomennej prírodnej rezervácie, severozápadné patria prírodnej rezervácii Bučací potok. Značené turistické trasy obchádzajú vrchol a vedú do blízkeho sedla. 

### Výhľady
Vrchol pokrýva súvislý lesný porast, no vďaka značnej nadmorskej výške je z vhodných lokalít obmedzený, no zaujímavý výhľad. Unikátny je výhľad na susednú Lysú horu a okolité vrchy pohoria, ako aj celé Ostravsko. Východný smer ponúka sčasti obmedzený výhľad na Sliezske Beskydy, Malú Fatru, Javorníky či Kysucké Beskydy, pri vhodných podmienkach sú pozorovateľné aj Oravské Beskydy a Západné Tatry.

## Prístup
Na vrchol nevedie turistický chodník, no značené trasy vedu blízkym sedlom Smrk.

* po  červenej značke do sedla Smrk:
** od severu z obce Ostravice
** od západu z rázc. Čeladná, horáreň cez vrchol Smrku
* po  modrej značke z obce Staré Hamry

## Referencie

## Pozri aj
* Moravsko-sliezske Beskydy
* Zoznam vrcholov v Moravsko-sliezskych Beskydách

## Iné projekty

## Externé odkazy
* Poloha na turistickej mape

Kategória:Vrchy v Moravsko-sliezskych Beskydách
Kategória:Tisícovky v Česku
Kategória:Vrchy v okrese Frýdek-Místek
Katarína z Bologne

Svätá **Katarína z Bologne** (iné mená pozri nižšie; * 8. september 1413, Bologna, Taliansko† 9. marec 1463, tamže) bola talianska mníška, klariska, spisovateľka, učiteľka noviciek, mystička a umelkyňa.

## Mená
* **Katarína Boloňská**  
* , rodné meno: *Caterina de' Vigri*, *Caterina de' Nigri* alebo *Caterina de' Negri*
* 

## Životopis
Narodila sa ako prvorodené dieťa otcovi Giovannimu de’ Vigri a matke Benvenute Mammoliniovej. Bola dcérou diplomata a univerzitného profesora. Tradícia hovorí, že jej otec dostal videnie, ktoré mu napovedalo, že sa narodí. Vo veku 10 rokov sa stala spoločenskou dámou dcéry ferrarského panovníka Mikuláša III. d’Este, princeznej Margaret, získala rovnaké vzdelanie a prípravu ako jej pani. Na dvore zostala až do Margaretinej svadby v roku 1427. Vo veku 14 rokov sa stala františkánskou terciárkou. V roku 1431 sa stala mníškou klariskou a neskôr matkou noviciek.

V roku 1456 sa stala v Bologni opátkou v kláštore klarisiek. Vyznačovala sa pokorou. Bola mystičkou, robila zázraky a bola tiež prorokyňou a vizionárkou. Svoje mystické zážitky opísala v diele *Sedem duchovných zbraní*. Zanechala asketické a mystické spisy, poéziu a kresby. 25. decembra 1445 iniciovala v Taliansku známu pobožnosť 1000 (tisíc) „Zdravasov“ na sviatky Vianoc, ktorú každoročne praktizujú klarisky z kláštora Božieho Tela v Bologni. Bola aj maliarkou a rukopisy rozlúštila akoby ju osvietil anjel. Jedného vianočného dňa dostala videnie Ježiša v Máriinom náručí. Túto víziu namaľovala na obraz, ktorý sa nachádza vo Vatikánskom múzeu.

Zomrela vo svojom rodnom meste, bola pochovaná bez rakvy a nebola balzamovaná. Exhumovaná bola o osemnásť dní neskôr, vďaka zázrakom, ktoré sa stali v blízkosti jej hrobu, z jej hrobu vychádzala vôňa a jej telo bolo neporušené.

Vzhľadom na to bol privolaný lekár Maestro Giovanni Marcanova, ktorý telo vyšetril a nevedel si to vysvetliť. Preto jeho telo obliekli do čistých šiat a uložili na stoličku v špeciálnej kaplnke za mrežami a sklom, kde je dodnes.

V liturgickom umení Cirkvi je svätá Katarína zobrazovaná ako chudobná klariska, ktorá nesie Dieťa Ježiša, alebo na tróne s knihou, alebo s krížom na prsiach a bosá.

Je patrónkou Akadémie umenia v Bologni, umelcov výtvarného umenia. Pápež Klement XI. ju kanonizoval 22. mája 1712.

## Dielo
* *Tratado em armas espirituais; Pojednanie o zbraniach duchovného boja, O siedmich duchovných zbraniach*
* *Revelações; Zjavenia*

## Referencie

## Iné projekty
 

## Externé odkazy
* Katarína z Bologne, rehoľníčka, mystička - Životopisy svätých
* sv. Kateřina z Boloně, catholica.cz

## Zdroj

Kategória:Talianski katolícki svätci
Kategória:Kresťanskí mystici
Kategória:Katolícki teológovia
Kategória:Talianski teológovia
Kategória:Osobnosti z Bologne
Kategória:Katolícki svätci majúci sviatok 9. marca
Gabriel Baroš

**Gabriel Baroš** (šľachtický prídomok *Baross de Bellus*, , celým menom *Gábor Baross János Jusztin*, tiež *Gábor Baross de Bellus*; * 6. júl 1848, Pružina† 8. máj 1892, Budapešť) bol uhorský politik slovenského pôvodu, zakladateľ moderného uhorského obchodu a dopravy, ako aj vynikajúci ekonomický a dopravný politik doby dualizmu.

## Život
Jeho otcom bol okresný sudca Anton Baroš (18191894) z Beluše (maďarsky **), matkou Mária Teodóra Pongrácová de Óvár (18251916). Stredoškolské vzdelanie absolvoval na benediktínskom gymnáziu v Leviciach a Ostrihome (18611865). Po univerzitných rokoch v Pešti bol župným úradníkom v Trenčíne. V roku 1875 bol ako zástupca okresu Púchov poslancom liberálneho parlamentu, od roku 1883 štátnym tajomníkom pre dopravu, v rokoch 1886 až 1889 ministrom verejných prác a dopravy a potom až do svojej smrti ministrom obchodu. Pre svoje úspechy v rozvoji železničného podnikania bol nazývaný „*železným ministrom*“. Za jeho pôsobenia boli postavené mosty cez Dunaj a Tisu.

V roku 1875 sa stal poslancom uhorského parlamentu v ilavsko-púchovskom volebnom okrsku za vládnu Liberálnu stranu, kde pre svoju potmavšiu, opálenú tvár dostal prezývku „*slovenský černoch*“ (*tót szerecsen*). Zaviedol epochálne reformy vo všetkých odvetviach jemu zverených ministerstiev, vrátane pôšt či telegrafov. Významnou mierou prispel k regulácii Dunaja i výstavbe prieplavov pri Železných vrátach. Práve pri prehliadke tohto diela dostal v marci 1892 zimnicu, na ktorú 8. mája toho roku zomrel. Deň jeho pohrebu bol dňom národného smútku. Pochovaný je v Mauzóleu Gábora Barossa v Ilave (miestnej časti Klobušice). V Klobušiciach sa taktiež nachádza aj jeho vila, ktorá momentálne slúži ako detský domov.  

V Budapešti ho dnes pripomína námestie pomenované na jeho počesť *Baross tér* (vyslovuje sa ako Baroš tér) v prednej časti budapeštianskej stanice Keleti. Jeho veľká bronzová socha tam bola obnovená 6. decembra 2013 po niekoľkých rokoch veľkých prác na novej linke 4 budapeštianskeho metra. V obci Čata (okres Levice) je po ňom pomenovaná základná škola.

V roku 2021 po ňom pomenovali park v Bratislave - Park Gábora Barossa. Park je situovaný vedľa Šafárikovho námestia.

## Referencie

## Iné projekty

## Externé odkazy
* Záznam o narodení a krste v matrike - pokrstený ako Gábor János Justin Baros

## Zdroj

Kategória:Uhorskí politici
Kategória:Poslanci uhorského snemu narodení na území dnešného Slovenska
Kategória:Uhorskí šľachtici
Kategória:Slovenskí politici
Kategória:Slovenskí šľachtici
Kategória:Pochovaní na Slovensku
Kategória:Príslušníci zemianskeho stavu
Kategória:Osobnosti z Pružiny
Kategória:Čestní občania Budapešti
Kategória:Nositelia Radu železnej koruny
Dallas (seriál z roku 1978)

***Dallas*** je americký televízny seriál, natočený v rokoch 1978 až 1991. Počas štrnástich sérií vzniklo 357 epizód a seriál vysielala stanica CBS.

V spojitosti s filmom, boli natočené aj dva filmy s pôvodnými hercami. *Dallas: J. R. sa vracia* (1996) a *Dallas: Vojna Ewingových* (1998). V roku 2012, vzniklo aj pokračovanie televízneho seriálu *Dallas*, kde sú hlavnými postavami synovia protagonistov pôvodného Dallasu John Ross Ewing III (syn JR) a Christopher Ewing (adoptívny syn Bobbyho). Pilotný film sa mal natáčať v priebehu roku 2011, pričom istí herci z pôvodného seriálu reprízujú svoje staré roly (Larry Hagman, Patrick Duffy a Linda Grayová).

## Postavy a obsadenie
* Barbara Bel Geddesová ako Eleanor „Miss Ellie“ Southworth Ewingová Farlowová
* Patrick Duffy ako Bobby James Ewing
* Larry Hagman ako John Ross II „J.R.“ Ewing
* Jim Davis ako John Ross I „Jock“ Ewing
* Linda Grayová ako Sue Ellen Shepardová Ewingová
* Charlene Tiltonová ako Lucy Ewingová Cooperová
* Victoria Principalová ako Pamela Barnesová Ewingová
* Steve Kanaly ako Ray Krebbs 

### Ostatné postavy
* Ken Kercheval ako Cliff Barnes
* Howard Keel ako Clayton Farlow
* Susan Howarová ako Donna Culverová Krebbesová
* Priscilla Presleyová ako Jenna Wadeová
* Ted Shackelford ako Gary Ewing
* George Kennedy ako Carter McKay
* Sasha Mitchell ako James Richard Beaumont

## Zdroj

Kategória:Televízne seriály USA
Kategória:Dramatické televízne seriály
Kategória:Televízne seriály z roku 1978
Skalná (vrch vo Veľkej Fatre)

**Skalná** () je vrch vo Veľkej Fatre. Leží nad obcou Blatnica, približne  (severo)východne od Turčianskych Teplíc.

## Poloha
Nachádza sa v juhozápadnej časti Veľkej Fatry, v geomorfologickom podcelku Bralná Fatra. Leží v Žilinskom kraji, v okrese Martin a na katastrálnom území obce Blatnica. Najbližšími sídlami sú severozápadne ležiaca Blatnica, západne situované Mošovce a Turčianske Teplice. Vrch patrí do Národného parku Veľká Fatra.

## Opis
Skalná leží v rázsoche, ktorá vybieha severným smerom zo Smrekova (). Východne sa tiahne Dedošová dolina, západne dolina Selenec. Severným smerom sa nachádza Prostredný grúň (), západným Ostrá (), Chládkové úplazy () a Drienok (), južným Haľamova kopa (), Smrekov a Kráľova skala () a východným Frčkov (), Ostredok () a Suchý vrch (). Masív patrí do povodia rieky Turiec, kde vodu z východných svahov odvádza Gaderský potok a zo západných jeho prítok Selenec. Na vrchol nevedie značený chodník a západné svahy patria do Národnej prírodnej rezervácie Tlstá. 

### Výhľady
Vrcholovú časť pokrýva súvislý les, ktorý neumožňuje rozhľad. Z vhodných lokalít s riedkou vegetáciou možno pozorovať okolité veľkofatranské vrcholy, ojedinele tiež Malú Fatru a Strážovské vrchy.

## Prístup
Na vrchol nevedie značený chodník, preto prístup je možný po hrebeni zo Smrekova, príp. Dedošovou dolinou. 

* po  zelenej značke:
** od západu Blatnickou dolinou cez Smrekov
** od východu z Tureckej  cez rázc. Kráľova studňa
* po  žltej značke Dedošovou dolinou

## Referencie

## Pozri aj
* Bralná Fatra
* Zoznam vrcholov vo Veľkej Fatre

## Externé odkazy
* Poloha na turistickej mape

Kategória:Vrchy vo Veľkej Fatre
Kategória:Tisícovky na Slovensku
Kategória:Vrchy v okrese Martin
Kategória:Blatnica
Eduard Krekovič

Prof. PhDr. **Eduard Krekovič**, CSc. (* 21. júl 1948, Lok – † 17. máj 2022) bol slovenský archeológ a vysokoškolský pedagóg. Špecializoval sa na rímsku dobu a archeológiu rímskych provincií, venoval sa aj teoretickej archeológii a prepájaniu archeológie s inými vedným odbormi (religionistika, etnológia, matematika a iné) a popularizácii archeológie.

## Životopis
Narodil sa v obci Lok pri Leviciach, hneď po narodení sa však s rodinou presťahoval do Levíc, kde absolvoval základnú a trojročnú strednú všeobecno-vzdelávaciu školu. V rokoch 19661971 absolvoval štúdium odboru historické vedy – archívnictvo na Filozofickej fakulte Univerzity Komenského v Bratislave, kde potom zostal pôsobiť ako odborný asistent, v rokoch 19901991 bol vedúcim katedry archeológie a v rokoch 19982014 vedúci sekcie klasickej archeológie. Na fakulte obhájil v roku 1976 titul PhDr., 1985 CSc., 1995 docentúru a v roku 2000 profesúru. Ako externista prednášal aj na Masarykovej univerzite v Brne.

Počas štúdia bol členom politického výboru pri fakultnom výbore Zväzu vysokoškolákov Slovenska, ktorý vznikol v reakcii na vpád vojsk Varšavskej zmluvy do Česko-Slovenska v roku 1968 a počas Nežnej revolúcie v roku 1989 bol členom koordinačnej rady fakultnej pobočky Verejnosti proti násiliu. Pravidelne publikoval v mienkotvorných médiách.

Žil v Bratislave. S manželkou, etnologičkou Evou Krekovičovou, rodenou Orsáryovou, mali dvoch synov – hudobníka a kurátora Slavomíra (* 1977) a novinára Miloša .

## Bibliografia (vybrané monografie)
* 
* 
* 
* 
* 
* 
* 
* 
* 

## Referencie

## Literatúra
* 

## Externé odkazy
* Eduard Krekovič – profil na webe Filozofickej fakulty UK (archív)
* Diela Eduarda Krekoviča v súbornom katalógu Slovenskej národnej knižnice
* Články Eduarda Krekoviča v Denníku N
* Eduard Krekovič: Pre archeológiu som sa rozhodol v siedmej triede – rozhovor v zborníku publicistických rozhovorov s akademickými funkcionármi FiF UK (2011)

Kategória:Slovenskí archeológovia
Kategória:Slovenskí vysokoškolskí pedagógovia
Kategória:Slovenskí univerzitní profesori
Kategória:Vyučujúci na Filozofickej fakulte Univerzity Komenského v Bratislave
Kategória:Absolventi Filozofickej fakulty Univerzity Komenského v Bratislave
Kategória:Osobnosti z Loka
Axiom Space

**Axiom Space, Inc.**, tiež známa ako **Axiom**, je súkromná americká spoločnosť so sídlom v Houstone v Texase. Spoločnosť Axiom je zameraná na pilotované kozmické lety a komercionalizáciu vesmíru. Axiom od založenia viedol spoluzakladateľ a prezident/CEO Michael Suffredini.

## Axiom Mission 1
V dňoch od 8. apríla do 25. apríla 2022 sa uskutočnila prvá, výlučne komerčná misia na ISS, Axiom Mission 1, v spolupráci so SpaceX a NASA. Každý zo štvorice kozmonautov zaplatil za let 55 miliónov dolárov.

## Komerčná vesmírna stanica

Podľa svojej webovej stránky z roku 2022, spoločnosť Axiom plánuje v roku 2024 vypustiť na obežnú dráhu prvú časť vlastnej, komerčnej vesmírnej stanice.

## Referencie

Kategória:Podniky v USA
Kategória:Kozmickí výrobcovia USA
Tanečnice (Moravsko-sliezske Beskydy)

**Tanečnice** () je vrch v Moravsko-sliezskych Beskydách. Leží na severnej Morave nad Trojanovicami, približne  juhovýchodne od Frenštátu pod Radhoštěm. Patrí do CHKO Beskydy.

## Poloha
Nachádza sa v strednej časti pohoria, v geomorfologickom podcelku Radhošťská hornatina a jej časti Pustevenský hřbet. Leží na hranici Moravsko-sliezskeho a Zlínskeho kraja, okresov Nový Jičín a Vsetín a zasahuje na katastrálne územie obcí Trojanovice a Prostřední Bečva. Najbližším sídlom je na severe ležiaca obec Trojanovice, južným smerom Prostřední a Horní Bečva.

## Opis
Tanečnice je súčasťou hrebeňa, ktorý vedie z vrchu Čertův mlýn () západným smerom na Radhošť (). Severne susedí Nořičí hora (), západne susedí vrch Okrouhlý (), Radhošť a sedlom Pustevny oddelený Radegast (), južne Malinová () a východne Čertův mlýn a Kněhyně (). Severné svahy odvodňujú prítoky Lomnej do rieky Lubiny v povodí Odry, voda z južných svahov odteká do Rožovskej Bečvy v povodí Moravy. Na vrchol vedie značený chodník z Pusteven a západne je vybudovaná vyhliadková Stezka Valaška.

### Výhľady
Hustý lesný porast vrcholovej časti Tanečnice neumožňuje rozhľad. Z lokalít s riedkou vegetáciou možno pozorovať najmä okolité vrchy Moravsko-sliezskych Beskýd, ojedinele aj Javorníky, Biele Karpaty a Malú Fatru.

## Prístup
* po  červenej značke:
** od západu zo sedla Pustevny
** od východu z rázc. Horní Čeladná cez vrch Čertův mlýn 
* po  modrej značke z Trojanovic cez Pustevny 
* po  zelenej značke:
** od juhu z obce Prostřední Bečva cez Pustevny
** od severu z rázc. Na Pekliskách cez sedlo Tanečnice

## Referencie

## Pozri aj
* Moravsko-sliezske Beskydy
* Zoznam vrcholov v Moravsko-sliezskych Beskydách

## Externé odkazy
* Poloha na turistickej trase

Kategória:Vrchy v Moravsko-sliezskych Beskydách
Kategória:Tisícovky v Česku
Kategória:Vrchy v okrese Nový Jičín
Kategória:Trojanovice
Kategória:Vrchy v okrese Vsetín
Kategória:Prostřední Bečva
Majstrovstvá sveta v ľadovom hokeji žien 2008

**Majstrovstvá sveta v ľadovom hokeji žien 2009** boli 12. Majstrovstvá sveta v ľadovom hokeji žien. Uskutočnili sa v čínskom meste Charbin od 4. do 12. apríla 2008. Titul z roku 2007 obhajovali hokejistky Kanady, avšak vo finále prehrali s družstvom Spojených štátov.

## Systém turnaja
V základnej časti bolo deväť tímov rozdelených do troch skupín (skupiny A, B, C). Všetky tímy postúpili do kvalifikačnej časti (skupiny D, E, F). Víťazi základných skupín postúpili do skupiny D, druhé tímy postúpili do skupiny E a tretie tímy hrali v skupine F o záchranu v Top divízii. Prvé dva tímy zo skupiny D postúpili do finále, zatiaľ čo tretí tím zo skupiny D hral s víťazom skupiny E zápas o 3. miesto. Posledný tím zo skupiny F zostúpil do I. divízie MS 2009.

## Základná časť

### Skupina A

|}

### Skupina B

|}

### Skupina C

|}

## Kvalifikačná časť

### Skupina D

|}

### Skupina E

|}

### Skupina F

|}

## Finálová časť
### Zápas o 3. miesto

### Finále

## Konečné poradie

## Nižšie divízie
### I. divízia
Turnaj I. divízie MS 2008 sa hral vo Ventspilse v Lotyšsku od 10. do 16. marca 2008.

|

|}

#### Zápasy Slovenska

### II. divízia
Turnaj II. divízie MS 2008 sa hral na neutrálnom ihrisku vo Vierumäki vo Fínsku od 25. do 30. marca 2008.

|

|}

### III. divízia
Turnaj III. divízie MS 2008 sa hral v Miškovci v Maďarsku od 6. do 12. apríla 2008.

|

|}

### IV. divízia
Turnaj IV. divízie MS 2008 sa hral v Miercurea Ciucu v Rumunsku od 23. do 29. marca 2008.

|

|}

Poznámky:
* Island mal pôvodne postúpiť do III. divízie MS 2009, ale keďže III. a IV. divízia sa v roku 2009 nehrali, tak ostal vo IV. divízii pre rok 2011.
* Turecko nemalo pôvodne zostúpiť do V. divízie MS 2009, ale keďže IV. a V. divízia sa v roku 2009 nehrali, tak zostúpilo do V. divízie pre rok 2011.

## Referencie

## Zdroj

Kategória:Majstrovstvá sveta v ľadovom hokeji žien
ženy
Kategória:Ľadový hokej v 2008
Kategória:Ľadový hokej v Číne
Kategória:Ľadový hokej v Lotyšsku
Kategória:Ľadový hokej vo Fínsku
Kategória:Ľadový hokej v Maďarsku
Kategória:Ľadový hokej v Rumunsku
Kategória:Športové podujatia v Číne
Kategória:Športové podujatia v Lotyšsku
Kategória:Športové podujatia vo Fínsku
Kategória:Športové podujatia v Rumunsku
Kategória:Športové podujatia v Miškovci
Kategória:Šport v Miercurea Ciuc
Kategória:2008 v Číne
Rožková (vrch vo Veľkej Fatre)

**Rožková** () je vrch vo Veľkej Fatre. Leží nad obcou Čremošné, približne  východne od Turčianskych Teplíc.

## Poloha
Nachádza sa v južnej časti Veľkej Fatry, v geomorfologickom podcelku Bralná Fatra. Leží v Žilinskom kraji, v okrese Turčianske Teplice a na katastrálnom území obce Mošovce. Najbližšími sídlami sú západne ležiace Mošovce, Turčianske Teplice a Čremošné, juhovýchodne sa nachádza Harmanec a Turecká. Vrch patrí do Národného parku Veľká Fatra.

## Opis
Rožková leží v rázsoche, ktorá sa odpája z hrebeňa, vedúceho z masívu Krížnej () západným smerom cez Smrekov () na Hlbokú (). Severným smerom sa nachádza Drienok (), Veľký Rakytov () a Haľamova kopa (), východným Smrekov, Malá Krížna () a Krásny kopec (), južným Holý kopec () a Lopušná () a západným Malý Rakytov () a Hlboká. Masív patrí do povodia rieky Turiec, kam vodu z oblasti odvádza potok Teplica. Na vrchol nevedie značený chodník a veľká časť masívu patrí do Národnej prírodnej rezervácie Veľká Skalná. 

### Výhľady
Hustý lesný porast pokrýva celý vrch, čím neumožňuje rozhľad. Z lokalít s redšou vegetáciou je možné pozorovať najmä okolité veľkofatranské vrcholy a blízke Kremnické vrchy, zriedkavo pri priaznivých podmienkach tiež Malú Fatru, Strážovské vrchy, Vtáčnik a Javorie.

## Prístup
Na vrchol nevedie značená turistická trasa, preto prístup je možný neznačenými chodníkmi. Územie je však súčasťou národnej prírodnej rezervácie, preto pohyb turistov mimo značených chodníkov je nežiadúci. Úpätím masívu vedú značené trasy:

*  žltá značka južným úpätím z Čremošného na rázc. Kráľova studňa
*  modrá značka západne situovanou Rožkovou dolinou z rázc. Veľká Skalná na Drienok

## Referencie

## Pozri aj
* Bralná Fatra
* Zoznam vrcholov vo Veľkej Fatre

## Externé odkazy
* Poloha na turistickej mape

Kategória:Vrchy vo Veľkej Fatre
Kategória:Tisícovky na Slovensku
Kategória:Vrchy v okrese Turčianske Teplice
Kategória:Mošovce
Martin Remeš

Brigádny generál **Martin Remeš**  je slovenský generál, v súčasnosti veliteľ Strategického centra krízového manažmentu.

## Životopis
27. apríla 2022 Remešovo vymenovanie na brigádneho generála schválila vláda. 28. apríla 2022 bol k 1. máju 2022 vymenovaný za veliteľa Strategického centra krízového manažmentu Generálneho štábu OS SR.

Do prvej generálskej hodnosti, brigádny generál ho vymenovala prezidentka Zuzana Čaputová 4. mája 2022.

## Referencie

Kategória:Slovenskí generáli
Kategória:Príslušníci Ozbrojených síl Slovenskej republiky
Redoxný indikátor

náhľad|300x300bod|Komplexy bipyridínu sa používajú ako redoxné ndikátory.
**Redoxný indikátor** alebo **oxidačne-redukčný indikátor** je indikátor, ktorý vratne mení farbu pri konkrétnom elektródovom potenciáli. Používajú sa na kolorimetrický odhad redoxného potenciálu roztoku, teda jeho schopnosti pôsobiť ako redukčné či oxidačné činidlo. Jedným z prvých použití redoxnej titrácie bolo stanovenie chlórovej vody (roztoku Cl2, HCl a HOCl) pomocou indiga ako indikátora v roku 1787, ale neskorší vývoj redoxných titrácií bol pomalý práve kvôli malému počtu vhodných indikátorov.

Jednou z podmienok pre to, aby látku bolo možné použiť ako redoxný indikátor, je rýchla a reverzibilná zmena farby. To znamená, že oxidačne-redukčná rovnováha indikátorového redoxného systému sa musí ustáliť veľmi rýchlo. Na základe toho je len málo druhov organických redoxných systémov, ktoré je možné použiť ako indikátory.

## Použitie
Redoxné indikátory používajú pri redoxných titráciách, i keď v mnohých prípadoch ich nahradili potenciometrické stanovenia. Okrem toho je možné ich použiť na miestach, kde potenciometria nie je úplne vhodná, napríklad na pozorovanie metabolizmu buniek.

Počas sledovanej reakcie dochádza k redukcii či oxidácii indikátoru a pomocou ich pomeru koncentrácií oxidovanej a redukovanej formy je možné pomocou Nernstovej rovnice spočítať redoxný potenciál. V prípade redoxných inikátorov dochádza i k farebnej zmene, pomocou ktorej je možné určiť bod ekvivalencie prebiehajúcej reakcie. Aby bola zmena v bode ekvivalencie identifikovateľná, potenciál sa musí zmeniť približne o hodnotu ~{120 \over n_e} mV, kde *n<sub>e</sub>* je počet elektrónov potrebných na oxidáciu/redukciu indikátoru. To znamená zmenu o ~120 mV pre jednoelektrónovú redukciu a ~60 mV pre dvojelektrónovú redukciu.

Redoxné indikátory je možné použiť i na vizualizáciu redukčných či oxidačných a všeobecne fyzikálne chemických vlastností životného prostredia, napríklad v anaeróbnych sedimentoch. To však komplikuje niekoľko faktorov, napríklad sorpcia na sediment alebo reoxidácia vzdušným kyslíkom.

## Druhy redoxných indikátorov
Existujú dva hlavné druhy redoxných indikátorov:

* komplexy kovov s ligandmi s α,α'-diimínovou skupinou (napr. fenantrolínom a bipyridínom) - v týchto systémochsa mení oxidačné číslo kovu
* organické redoxné systémy (napríklad metylénová modrá) - v týchto systémoch sa protón (katión H<sup>+</sup>) účastní redoxnej reakcie

Kvôli tomu, že niektoré redoxné systémy využívajú presun protónu, sa niekedy redoxné indikátory delia na dve skupiny, a to indikátory závislé na pH a indikátory nezávislé na pH. Okrem závislosti na pH kvôli účasti protónu v reakcii môže takisto dochádzať k protonácii jednotlivých funkčných skupín indikátora (napríklad amínových či ketónových), čo môže ďalej komplikovať stanovenie.

Niektoré redoxné indikátory umožňujú i chemiluminiscenčnú či fluorescenčnú detekciu.

### Indikátory nezávislé na pH

### Indikátory závislé na pH

## Referencie

## Zdroj

Kategória:Redoxné indikátory
Kategória:Fyzikálna chémia
North Bay (Ontário)

**North Bay** je mesto v kanadskej provincii Ontário. Je administratívnym sídlom okresu Nipissing District. Prístupnosť z mesta urobila centrum vzdelávania a zdravotníctva.

## Poloha
Mesto sa nachádza v severovýchodnej zátoke jazera Lake Nipissing, približne 345 kilometrov severne od Toronta. Leží približne na obchodnej trase z čias obchodu z kožušinou. Na východe mesta leží jazero Trout Lake, zdroj rieky Mattawa River ako aj pitnej vody pre mesto.

## Dejiny
Význam pri vývoji mesta mala železnica: Canadian Pacific Railway, Canadian National Railway a Ontario Northland Railway. V roku 1882 bola zavedená železnica, od roku 1886 mala prepojenie na Toronto. Od roku 1891 má status „town“. Od roku 1925 má status „city“ a v roku 1968 sa spojilo s okolitými obcami čím vytvorilo vtedy najväčšie mesto (rozlohou) v Kanade.

## Demografia
V sčítaní obyvateľstva v roku 2016 malo mesto 51 553 obyvateľov, z toho 41 255 uvádza ako rodný jazyk angličtinu, 6 645 francúzštinu a 2 150 neoficiálne jazyky, z toho 155 jazyky pôvodných obyvateľov. 30 ľudí uvádza češtinu a 5 slovenčinu. 65 ľudí udalo ako etnický pôvod český, 70 slovenský a 60 československý.

## Doprava
Mesto sa nachádza na železničnej križovatke. Krížia sa tu tiež provinčné Cesta 11 a Cesta 17. Nachádza sa tu letisko North Bay Jack Garland Airport (IATA: YYB). V meste funguje North Bay Transit.

## Ekonomika
Obchod z kožušinou má význam doteraz. Drevársky priemysel je tiež dôležitý. V poslednej dobe rastie význam informačných technológií, spracovávania a všeobecného priemyslu. Sídli tu tiež Nipissing University.

## Galéria

Súbor:Governors House Residence.jpg|Internát Nipissing University
Súbor:Pro-Cathedral Exterior.jpg|Pro-katedrála Nanebovzatia
Súbor:CN North Bay, Ontario Depot in October 1971. North Bay is about 200 miles north of Toronto on Lake Nipissing. (35950524425).jpg|Stanica Canadian National v roku 1971


## Referencie

## Iné projekty

## Externé odkazy
* Oficiálna stránka mesta

## Zdroj


Kategória:Mestá v Ontáriu
Kategória:Univerzitné mestá v Kanade
Kategória:Nipissing District
Anton Schmidt

**Anton Schmidt** môže byť:

* rakúsky barokový maliar, pozri Anton Schmidt (maliar)
* rakúsky a český podnikateľ a politik, pozri Anton Schmidt (politik)

Schmidt, Anton
Rita Zeqiriová

**Rita Zeqiriová** (; * 8. december 1995) je kosovská plavkyňa.

## Kariéra
### 2016
Zúčastnila sa Letnej olympiáde 2016 v Riu, ktorá bola jej (zatiaľ) jediná olympiáda. Získala 34. miesto v prsiach na 100 metrov. Táto olympiáda bola prvou s kosovskou účasťou a Zeqiriová bola prvá olympijská plavkyňa krajiny.

V tom istom roku sa zúčastnila aj Európskeho šampionátu.

## Referencie

## Externé odkazy
* Profil na webe Olympics.com
* [Profil na webe [Medzinárodná plavecká federácia|FINA]]

Kategória:Kosovské plavkyne
Kategória:Kosovskí olympionici
Kategória:Plavci na Letných olympijských hrách 2016
Ketóza

**Ketóza** môže byť:
* druh sacharidov, pozri ketóza (sacharid)
* stav metabolizmu, pozri ketóza (metabolizmus)
Dihydrouridín

**Dihydrouridín** alebo **5,6-dihydrouridín** (skratka **D**, **DHU** alebo **UH<sub>2</sub>**) je pyrimidínový nukleozid, ktorý vzniká adíciou dvoch atómov vodíka na uridín. Kvôli tomu má dihydrouridín nasýtený kruh. Dihydrouridín sa skladá z bázy dihydrouracilu viazaného na pentózu a vyskytuje sa v molekulách tRNA a rRNA.

## Význam v molekulách RNA
Keďže dihydrouridín nie je planárny, narúša skladacie interakcie v helixoch RNA a destabilizuje jej štruktúru. Naopak stabilizuje C2'-*endo* konformáciu cukru, ktorá je flexibilnejšia než C3'-*endo* konformácia. Tento efekt sa potom uplatňuje i na 5' susednom nukleotide. Na základe toho dihydrouridín destabilizuje lokálnu štruktúru RNA, na rozdiel od pseudouridínu a 2'-*O*-metylovaného uridínu, ktoré lokálnu štruktúru stabilizujú.  Dihydrouridín vzniká pôsobením tRNA-dihydrouridiínsyntázy. 

Transferová RNA organizmov, ktoré rastú pri nízkych teplotách (psychrofilné organizmy) obsahujú veľké množstvo dihydrouridínu (v priemere 40-70 %), čo je nutné pre lokálnu flexibilitu tRNA pri alebo pod bodom mrazu.
stred|náhľad|Štruktúra páru adenín-dihydrouridín

## Referencie

## Zdroj

Kategória:Pyrimidíny
Kategória:Nukleozidy
Andrew Fletcher

**Andrew John Leonard Fletcher**, známy ako **Fletch** (* 8. júl 1961, Nottingham – † 26. máj 2022) bol anglický hudobník, člen skupiny Depeche Mode.

Fletcher začínal ako hráč na basovú gitaru v kapele No Romance in China spolu s Vinceom Clarkom, neskôr ale prešiel na klávesové nástroje v skupine Composition of Sound, kde boli jeho spoluhráči Vince a Martin Gore. Títo traja hudobníci potom spolu so spevákom Davidom Gahanom vytvorili skupinu Depeche Mode. Fletcher v kapele nebol nikdy lídrom, viac sa zameriaval na manažérsku činnosť, ktorá bola jeho silnou stránkou. Bol tiež jediným členom, ktorý sa nikdy autorsky nepodieľal na tvorbe Depeche Mode, hoci v jednom rozhovore naznačil, že sa o to v minulosti pokúšal.

Fletcher bol hovorcom skupiny, často vydával vyhlásenia do médií a komunikoval s novinármi, ako to bolo v prípade albumov Exciter v roku 2001 a Playing the Angel v rokoch 2004 a 2005.

Hovorilo sa o ňom, že bol členom, ktorý skupinu stmeľuje a pomáhal nájsť kompromisné riešenie medzi Davom a Martinom v ich autorských roztržkách pri práci na albume *Playing the Angel*.

Fletcher bol kritizovaný pre svoj hlas a bol jediným členom skupiny, ktorý nespieval. Počas živých vystúpení býval videný s mikrofónom, ktorý bol ale obvykle vypnutý.

Andy Fletcher založil vydavateľstvo Toast Hawaii. Občas tiež vystupoval ako DJ.

Od 16. januára 1993 bol ženatý, s manželkou Grainne mali 2 deti.

## Referencie

## Iné projekty

## Externé odkazy
* Andrew Fletcher na Discogs

## Zdroj

Kategória:Anglickí basgitaristi
Kategória:Anglickí klávesisti
Kategória:Anglickí dídžeji
Kategória:Anglickí elektronickí hudobníci
Kategória:Anglickí hudobní producenti
Kategória:Anglickí rockoví basgitaristi
Kategória:Anglickí rockoví klávesisti
Kategória:Depeche Mode
Kategória:Osobnosti z Nottinghamu (Anglicko)
Indigo (chemická látka)

**Indigo** je organická zlúčenina, ktorá má jasne modrú farbu. Kedysi sa toto farbivo extrahovalo z listov niektorých rastlín rodu *[[Indigofera]]*, hlavne *[[Indigofera tinctoria]]*. Rastliny, ktoré produkovali toto farbivo, boli bežne pestované a používané po celom svete, hlavne v Ázii, ako dôležité plodiny. Produkcia farbiva indigo bola ekonomicky dôležitá kvôli historickej vzácnosti modrých farbív.

Väčšina indiga, ktorá sa aktuálne vyrobí, je syntetického pôvodu. Ročne sa ho vyrobí niekoľko tisíc ton. Najčastejšie je spájané s produkciou denimu (rifloviny) a modrých riflí, kde jeho vlastnosti umožňujú rýchle použitie ďalších techník na úpravu farby.

## Chemické vlastnosti
vľavo|náhľad|170x170bod|Molekula indiga
Indigo je tmavomodrý kryštalický prášok, ktorý sublimuje pri teplote 390–392 °C. Je nerozpustné vo vode, etanole a éteroch, ale je rozpustné v DMSO, chloroforme, nitrobenzéne a koncentrovanej kyseline sírovej. 

Indigo absorbuje žiarenie v oranžovej oblasti viditeľného spektra (λmax = 613&nbsp;nm). Jeho tmavomodrá farba vzniká vďaka konjugovaným dvojitým väzbám, kvôli ktorým je táto molekula planárna. Indigo biela tieto väzby nie sú konjugované a zlúčenina nie je planárna.

## Použitie
vľavo|náhľad|140x140bod|Indigo ako farbivo
Hlavným použitím indiga je farbenie bavlny, hlavne pri tvorbe rifloviny vhodnej na výrobu nohavíc. Na jeden pár nohavíc je v priemere potreba len 3-12 g farbiva. Menšie množstvá sa používajú na farbenie vlny a hodvábu.

Indigokarmín, takisto známy ako indigo, je derivát indiga, ktorý sa tiež používa ako farbivo. Ročne sa ho vyrobí asi 20 tisíc ton, takisto hlavne na tvorbu modrých riflí. Používa sa i ako potravinárske farbivo. V menšej miere sa indigokarmín používa ako redoxný indikátor.

## Referencie

## Zdroj

Kategória:Farbivá
Kategória:Enóny
Kategória:Organické pigmenty
Indigo

**Indigo** môže byť:
* jedna z farieb, pozri indigo (farba)
* chemická zlúčenina s tmavomodrou farbou používaná ako farbivo, pozri indigo (chemická látka)
* rastliny rodu *[[Indigofera]]*, hlavne indigovník farbiarsky (*Indigofera tinctoria*)

## Pozri aj
* Profesor Indigo, popová pieseň Petra Nagya z roku 1982
Cícer

**Cícer** môže byť:
* rod rastlín z čeľade bôbovité zahŕňajúci okolo 40 druhov (z ktorých jediným pestovaným druhom je cícer baraní), lat. *Cicer*, pozri cícer (rod) 
* mimo taxonómie alebo staršie: cícer baraní (*Cicer arietinum*)
* semeno cícera baranieho, používané ako potravina i krmivo, pozri pod cícer baraní
* jedlo zo semena cícera baranieho
* staršie alebo ľudovo (na západnom Slovensku): hrachor siaty (*Lathyrus sativus*)

## Referencie
Jennifer Ehleová

**Jennifer Anne Ehleová** (neprechýlene Jennifer Anne Ehle; * 29. december 1969, Winston-Salem, Severná Karolína, USA) je americká herečka. Je dcérou anglickej herečky Rosemary Harrisovej a amerického spisovateľa Johna Ehleho.

## Detstvo a mladosť
Jej prababička z maminej strany je rumunského pôvodu a zo strany jej otca má nemecký a anglický pôvod. Svoje detstvo prežila v USA a v Anglicku. Je dcérou herečky Rosemary Harris a Johna Ehleho.

## Kariéra
Prvý raz sa na Broadwayi objavila ako batoľa, no profesionálne sa herectvu začala venovať až v roku 1991. O rok neskôr si spoločne so svojou matkou Rosemary Harris zahrala tú istú postavu (obe hrali postavu v rôznom veku) v televíznom seriáli *The Camomile Lawn*.

Bola obsadená do televízneho seriálu *Pýcha a predsudok* z roku 1995, kde za svoj herecký výkon bola ocenená televíznou cenou BAFTA. V roku 1997 sa objavila prvýkrát vo svojom prvom celovečernom filme *Paradise Road*, po boku Glenn Close, Cate Blanchett a Julianny Margulies. V rovnakom roku si zahrala aj v životopisnej dráme *Oscar Wilde*.

V roku 2000 získala svoju prvú divadelnú cenu Tony Awards, za jej herecký výkon v divadelnej inscenácii *The Real Thing*. Účinkovala tiež po boku Lieva Schreibera v divadelnej inscenácii *Macbeth* a pozitívne recenzia získala aj na svoj herecký výkon v divadelnej inscenácii *The Coast of Utopia*, za ktorý získala svoju druhú cenu Tony. 

V roku 2009 získala rolu Catelyn Stark v pilotnom dieli televízneho seriálu *[[Game of Thrones|Hra o tróny]]*, ale neskôr rolu odmietla kvôli narodeniu svojej dcéry a nahradila ju herečka Michelle Fairley. O rok neskôr bola obsadená do filmu *[[Kráľova reč]]*. V roku 2011 si zahrala v dráme *Nákaza* a v rovnakom roku si po boku Patricka Wilsona zahrala v televíznom seriáli *Muž s poslaním*. 

V roku 2014 stvárnila jednu z vedľajších úloh vo filme *Robocop*. V roku 2020 hrala v televíznom seriáli *The Comey Rule*.

## Súkromný život
Od roku 2001 je vydatá za spisovateľa Michaela Ryana, s ktorým má dve deti. 

## Iné projekty

## Externé odkazy
* 
* 

## Zdroj
* 

Kategória:Osobnosti zo Severnej Karolíny
Kategória:Filmové herečky USA
Kategória:Televízne herečky USA
Kategória:Divadelné herečky USA
Kategória:Rozprávači audiokníh
Kategória:Osobnosti USA anglického pôvodu
Kategória:Osobnosti USA rumunského pôvodu
Kategória:Osobnosti USA nemeckého pôvodu
Kategória:Držitelia ceny Tony
Kategória:Držitelia ceny BAFTA
Kategória:Americké shakespearovské herečky
Veľká cena Španielska 2022

**Veľká cena Španielska 2022** (špa. **Formula 1 Pirelli Gran Premio de España 2022**) sa uskutočnila 22. mája 2022 na pretekárskom okruhu Circuit de Barcelona-Catalunya v mestečku Montmeló, ktoré leží neďaleko od Barcelony. Boli to šieste preteky sezóny 2022 Majstrovstiev sveta Formule 1. 

V predpolí pretekárskeho víkendu oznámila Formula 1, že zrušila Veľkú cenu Ruska, ktorá bola odrieknutá už pred začiatkom sezóny, bez náhrady. To znamená, že sa v sezóne 2022 uskutoční 22 pretekov, rovnako ako v predchádzajúcom roku.

Pred Veľkou cenou viedol Charles Leclerc v priebežnom poradí šampionátu jazdcov pred Maxom Verstappenom a Sergiom Pérezom.

## Priebeh kvalifikácie
Najrýchlejší čas v kvalifikácii zajazdil pretekár tímu Ferrari Charles Leclerc. Na druhom mieste skončil Max Verstappen z Red Bullu a tretí skončil Leclercov tímový kolega Carlos Sainz.

## Priebeh pretekov
Veľkú cenu vyhral Max Verstappen pred svojím tímovým kolegom Sergiom Pérezom a Georgeom Russellom z Mercedesu. V 27. kole musel Charles Leclerc, ktorý v tom čase viedol Veľkú cenu, odstúpiť z pretekov kvôli technickému problému na jeho pohonnej jednotke.

V dôsledku tohto výsledku stratil monacký pretekar vedenie v priebežnom poradí Majstrovstiev sveta, ktorého sa ujal víťaz Veľkej ceny Španielska Max Verstappen.

## Výsledky
### Kvalifikácia

**Poznámky:**
*  – Fernando Alonso musel štartovať z konca štartového roštu kvôli výmene pohonných prvkov na svojom monoposte.

### Preteky

**Poznámky:**
*  – Vrátane dodatočného bodu za najrýchlejšie kolo pretekov
*  – Alexander Albon dostal päťsekundovú penalizáciu za viacnásobné opustenie trate. Trest nemal vplyv na jeho konečné umiestnenie.

## Priebežné poradie šampionátu
;Poradie o Pohár jazdca (Top 5)

;Poradie o Pohár konštruktérov (Top 5)

## Referencie

Kategória:Formula 1 v roku 2022
Kategória:Veľká cena Španielska
Kategória:2022 v Španielsku
Krásny kopec

**Krásny kopec** () je vrch vo Veľkej Fatre. Leží nad obcou Čremošné, približne  východne od Turčianskych Teplíc.

## Poloha
Nachádza sa v južnej časti Veľkej Fatry, v geomorfologickom podcelku Bralná Fatra. Leží na hranici Žilinského a Banskobystrického kraja, na pomedzí okresov Turčianske Teplice a Banská Bystrica a zasahuje na katastrálne územie obce Mošovce a Dolný Harmanec. Najbližšími sídlami sú juhovýchodne ležiaci Dolný Harmanec a Turecká, západným smerom Háj, Turčianske Teplice a Čremošné. Vrch patrí do Národného parku Veľká Fatra.

## Opis
Krásny kopec leží v rázsoche, ktorá vybieha južným smerom zo Smrekova () na Črchľu (). Západným smerom sa nachádza Veľký Rakytov (), Rožková () a Lopušná (), južným Priečny vrch () a Črchľa, východným Krížna () a Malá Krížna () a severným Smrekov a Haľamova kopa (). Západne sa zvažujúce svahy odvodňuje potok Teplica do rieky Turiec, východné riečka Bystrica a južné jej prítok Harmanec, smerujúce do Hrona. Na vrchol nevedie značený chodník, no východne ho traverzuje Cesta hrdinov SNP zo sedla Malý Šturec. Južné svahy masívu patria do Chráneného areálu Krásno. 

### Výhľady
Vrchol pokrýva súvislý lesný porast, ktorý neumožňuje rozhľad. Z lokalít s redšou vegetáciou je možné pozorovať najmä okolité veľkofatranské vrcholy a blízke Kremnické vrchy, zriedkavo pri priaznivých podmienkach tiež Malú Fatru, Strážovské vrchy, Vtáčnik, Javorie a Poľanu.

## Prístup
Na vrchol nevedie značená turistická trasa, no východným smerom prechádza popod vrchol traverzom  značená magistrála. 

* po  červenej značke (Cesta hrdinov SNP):
** od juhu zo sedla Malý Šturec
** od severovýchodu z Krížnej cez rázc. Kráľova studňa
* po  žltej značke:
** od juhovýchodu z Dolného Harmanca cez rázc. Kráľova studňa
** od západu z Čremošného cez rázc. Košarisko

## Referencie

## Pozri aj
* Bralná Fatra
* Zoznam vrcholov vo Veľkej Fatre

## Externé odkazy
* Poloha na turistickej mape

Kategória:Vrchy vo Veľkej Fatre
Kategória:Tisícovky na Slovensku
Kategória:Vrchy v okrese Turčianske Teplice
Kategória:Vrchy v okrese Banská Bystrica
Kategória:Mošovce
Kategória:Dolný Harmanec
Peter Čerešňák

**Peter Čerešňák** (* 26. január 1993, Trenčín) je slovenský hokejový obranca, ktorý aktuálne pôsobí v tíme HC Dynamo Pardubice v Českej extralige. 

Je odchovancom klubu HK Dukla Trenčín. Za seniorské mužstvo debutoval v sezóne 2010/11, keď za Duklu odohral 7 zápasov. Ako mládežníckeho reprezentanta ho draftoval klub NHL New York Rangers v roku 2011. Následne hral 2 roky za klub Peterborough Petes v OHL, po ktorých sa vrátil do Trenčínu. Od sezóny 2014/15 hral v českej najvyššej hokejovej súťaži. Jeho prvým klubom v Česku boli HC Vítkovice, kde ho trénoval Peter Oremus. Tu odohral dve sezóny, následne prestúpil do HC Plzeň. Sezóna 2021/22 bola pre Čerešňáka jednou z najúspešnejších; bol jedným najproduktívnejších hráčov a získal ocenenie Obranca sezóny českej ligy. V drese HC Plzeň odohral celkovo šesť sezón, počas ktorých sa s mužstvom prebojoval do semifinále play-off, pred sezónou 2022/23 podpísal zmluvu s klubom HC Dynamo Pardubice.

Reprezentoval  na viacerých medzinárodných podujatiach. Hral za Slovensko na mládežníckych podujatiach do 18 a 20 rokov. Bol kapitánom tímu do 18 rokov na majstrovstvách sveta juniorov do 18 rokov v roku 2011, ktoré sa konali v Drážďanoch a Crimmitschau. So svojím tímom však nedokázal zabrániť zostupu do I. divízie na MS. V roku 2014 ho ako 21-ročného nováčika tréner Vladimír Vůjtek prekvapujúco nominoval na Majstrovstvá sveta v Česku. Po prípravných zápasoch so slovenskou reprezentáciou bol nominovaný reprezentačným trénerom Zdenom Cígerom na MS 2017, ktoré sa konali v Kolíne nad Rýnom a Paríži.

Hral aj na Zimných olympijských hrách 2018, kde bol najproduktívnejším Slovákom a na Zimných olympijských hrách v Pekingu 2022, kde získal bronzovú medailu.
 
## Štatistika
### Klubová kariéra

### Medzinárodná


**Legenda**
***Z** - Odohraté zápasy (Zápasy)
***G** - Strelené góly (Góly)
***A** - Prihrávky na gól (Asistencie)
***B** - Kanadské body (Strelené góly sčítané s prihrávkami na gól)
***TM** - Trestné minúty


## Referencie


## Iné projekty

## Externé odkazy
* 

Kategória:Slovenskí hokejisti
Kategória:Slovenskí hokejoví obrancovia
Kategória:Bronzoví olympijskí medailisti v ľadovom hokeji
Kategória:Slovenskí bronzoví olympijskí medailisti
Kategória:Slovenskí hokejisti draftovaní NHL
Kategória:Hokejisti draftovaní klubom New York Rangers
Kategória:Hráči Dukly Trenčín
Kategória:Hráči HC Vítkovice
Kategória:Hráči HC Plzeň
Kategória:Hráči HC Pardubice
Kategória:Účastníci MS v hokeji 2014
Kategória:Účastníci MS v hokeji 2017
Kategória:Účastníci MS v hokeji 2022
Kategória:Osobnosti z Trenčína
14 naj... Unplugged

***14 naj... Unplugged*** je koncertný album slovenského speváka Roba Grigorova a skupiny Midi, ktorý vyšiel v roku 1995.

## Zoznam skladieb

## Výroba albumu
;Skupina Midi
* Robo Grigorov - spev, akustická gitara
* Richard Šimurka (Koňo) - saxofón, flauta, vokály
* Martin Gašpar - kontrabas, vokály
* Marcel Buntaj - perkusie, vokály
;Hostia
* Martin Zajko - akustická gitara
* Peter Koller - akordeón
* Erich (Boboš) Procházka - ústna harmonika
* Zuzana Farkašová-Kvassayová - vokály
;Produkcia
* Program unplugged vznikol v spolupráci s umeleckým centrom Istropolis
* František Petryska - zvuková réžia
* Maťo Lišhák - technik
* Robert Kočan - dizajn a fotografie

## Referencie

Kategória:Hudobné albumy z 1994
Kategória:Albumy Roba Grigorova
Strip

náhľad|Príklad amerického stripu ''Little Nemo'' z roku 1905
**Strip** je veľmi krátky, väčšinou čiernobiely vtipný komiks, pozostávajúci iba z 2 až 6 políčok tvoriacich prúžok (angl. *strip*). Uverejňuje sa väčšinou v spodnej časti novinovej stránky, kde má tento špecifický typ komiksu svoj pôvod.

## Príklady stripov
* *[[Dennis the Menace and Gnasher]]*
* *[[Dilbert]]* 
* *[[DMFA]]*
* *[[Garfield]]* 
* *[[Red Meat]]* 
* *[[Cyanide & Happiness]]* 
* *[[Snoopy]]* 
* *[[User Friendly]]*

## Zdroj

Kategória:Komiksy
Črchľa (vrch vo Veľkej Fatre)

**Črchľa** () je vrch vo Veľkej Fatre. Leží nad obcou Dolný Harmanec, približne  severozápadne od Banskej Bystrice.

## Poloha
Nachádza sa v južnej časti Veľkej Fatry, v geomorfologickom podcelku Bralná Fatra. Leží v Banskobystrickom kraji, v okrese Banská Bystrica a na katastrálnom území obce Dolný Harmanec. Najbližšími sídlami sú východne situovaná Turecká a Staré Hory a južne ležiaci Dolný Harmanec. Vrch patrí do Národného parku Veľká Fatra.

## Opis
Črchľa leží v rázsoche, ktorá vybieha južným smerom zo Smrekova () cez Krásny kopec (). Západným smerom sa nachádza Lopušná () a Holý kopec (), južným Kosienky () a Vápenica (), východným Predný Japeň () a Líška () a severným Malá Krížna (), Smrekov a Krásny kopec. Masív patrí do povodia Hrona, kde vodu odvádza riečka Bystrica a jej prítoky. Na vrchol nevedie značený chodník.

### Výhľady
Vrchol pokrýva súvislý lesný porast, ktorý neumožňuje rozhľad. Z lokalít s redšou vegetáciou je možné pozorovať najmä okolité veľkofatranské vrcholy a blízke Kremnické vrchy, pri priaznivých podmienkach tiež Strážovské vrchy, Javorie, Poľanu a Nízke Tatry.

## Prístup
Na vrchol nevedie značená turistická trasa, no západným úpätím vedie  značka z rázc. Veľký tunel.

* po  červenej značke (Cesta hrdinov SNP) cez rázc. Krásny kopec:
** od juhu zo sedla Malý Šturec
** od severovýchodu z Krížnej cez rázc. Kráľova studňa
* po  žltej značke východným úpätím z Dolného Harmanca na rázc. Kráľova studňa
* po  zelenej značke západným úpätím z Horného Harmanca na rázc. Krásny kopec

## Referencie

## Pozri aj
* Bralná Fatra
* Zoznam vrcholov vo Veľkej Fatre

## Externé odkazy
* Poloha na turistickej mape

Kategória:Vrchy vo Veľkej Fatre
Kategória:Tisícovky na Slovensku
Kategória:Vrchy v okrese Banská Bystrica
Kategória:Dolný Harmanec
Prostetická skupina

náhľad|300x300bod|Hem (znázornený oranžovou) je typickým príkladom prostetickej skupiny. Na obrázku je vyobrazený naviazaný na myoglobín (modrá farba).
**Prostetická skupina** je neaminokyselinová (nepeptidová) zložka štruktúry konjugovaných proteínov (heteroproteínov), ktorá je pevne viazaná na apoproteín. Zvyčajne je to organická molekula, ktorá je kovalentne viazaná na bielkovinu.***' Nemala by byť zamieňaná s [[Kofaktor (biochémia)|kofaktorom]], ktorý sa takisto viaže na [[apoenzým]] (holoproteín alebo heteroproteín) pomocou nekovalentných interakcií. Prostetická skupina je teda na bielkovinu viazaná pevnejšie, než kofaktory/koenzýmy.***' 

Prostetická skupina je zložka konjugovaných proteínov, ktoré je nutná pre biologickú aktivitu bielkoviny. Môže to byť organická molekula (napríklad vitamín, cukor, RNA alebo lipid) alebo anorganická (napríklad kovový ión alebo fosfát). Prostetická skupina je pevne viazaná na bielkovinu a môže byť viazaná i kovalentnou väzbou. Tieto skupiny majú zvyčajne dôležitú úlohu počas enzýmovej katalýzy.***' Bielkovina bez prostetickej skupiny sa nazýva apoproteín a bielkovina s naviazanou prostetickou skupinou sa nazýva [[holoproteín]]. Nekovalentne viazaná prostetická skupina sa zvyčajne nedá oddeliť od holoproteínu bez toho, aby [[Denaturácia (biochémia)|denaturoval]] celý proteín. Názov „prostetická skupina“ je teda veľmi všeobecný a popisuje hlavne pevnú väzbu skupiny na apoproteín. Popisuje teda ''štruktúrnu'' vlastnosť, na rozdiel od [[Koenzým|koenzýmu]], ktorý popisuje ''funkčnú'' vlasnosť.

== Typy prostetických skupín ==
Prostetické skupiny sú podskupinou kofaktorov. Kovové ióny, ktoré sú slabo viazané, sú stále kofaktory, ale zvyčajne nie sú označované ako prostetické skupiny. U [[Enzým|enzýmov]] sú prostetické skupiny vyžadované pre aktivitu a účastnia sa katalytického mechanizmu.***' Ostatné prostetické skupiny majú štruktúrne vlastnosti. To platí napríklad pre sacharidy a lipidy v glykoproteínoch a lipoproteínoch a pre RNA v nukleoproteínoch a ribózomoch.***' Tieto skupiny môžu byť veľké a môžu tvoriť hlavnú časť bielkoviny, ako je to napríklad u [[Proteoglykán|proteoglykánov]].

Typickým príkladom prostetickej skupiny je hem v [[hemoglobíne]].***' Medzi ďalšie príklady patria skupiny odvodené od vitamínov**** - napríklad tiamínpyrofosfát, pyridoxalfosfát a biotín. Keďže prostetické skupiny sú často vitamíny alebo deriváty vitamínov, to vysvetľuje, prečo je potrebné prijímať vitamíny v strave. Anorganické prostetické skupiny sú zvyčajne prechodné kovy, ako sú železo (v hemovej skupiny, napríklad v hemoglobíne alebo cytochróm c oxidáze), zinok (napríklad v karbonickej anhydráze), meď (napríklad v komplexe IV v respiračnom reťazci) alebo molybdén (napríklad v nitrátreduktáze).

## Zoznam prostetických skupín
V tabuľke nižšie sú uvedené niektoré bežné prostetické skupiny.

## Referencie

## Zdroj

Kategória:Kofaktory